Beicūnų tvenkinys

Beicūnų tvenkinys – tvenkinys Lietuvoje, Kaišiadorių rajone, 1,5 km į šiaurės rytus nuo Žaslių miestelio, Beičiūnų ornitologiniame draustinyje. Sudarytas užtvenkus Laukystos upę (Neries intakas) 23,2 km nuo jos žiočių. Tvenkinio ilgis iš pietryčių į šiaurės vakarus – 1,2 km, plotis – iki 0,28 km. Yra 2 salos (0,5 ha ir 0,18 ha). Altitudė 106 m. Krantai aukštoki. Vakariniame krante stūkso miškelis, kituose krantuose – dirbami laukai. Pasroviui iškart telkšo Ovsenkos tvenkinys, priešsroviui – beveik 1 ha dydžio užpelkėjęs bevardis ežerėlis. Šiaurinėje pakrantėje įsikūręs Beičiūnų kaimas, pietinėje – Liauriškių ir Ščiukiškių kaimai.

Pietrytine pakrante eina kelias .

Tvenkinys įrengtas 1973 m.

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kaišiadorių rajono tvenkiniai